open-index/open-wikipedia-markdown huggingface dataset:
Indolo-buterata acido

**Indol-3-buterata acido** aŭ **IBA** estas organika kombinaĵo, blankaj aŭ flavaj kristaloj rezultanta el interagado de la indolo kaj buterata acido. Ĝi estas nesolvebla en akvo kaj kloroformo sed solvebla en etanolo, duetila etero kaj acetono. IBA estas planto-hormono apartenanta al la familio de la **aŭksinoj** kaj estas komerca ingredienco trovataj en multaj produktoj por enradikigo de hortikulturaĵoj.

## Sintezo 
* Indolo-acetata acido estas preparata per agado de la indolo sur **gamo-butero-laktono** en ĉeesto de PTC (faztransiga katalizilo) kaj kalia hidroksido, sekvata per reakcio kun forta acido:

γ-butero-laktono okazas en etaj kvantoj ĉe kelkaj vinoj sed por komercaj uzoj ĝi estas sintezita. Samkiel ĝia uzo kiel gustigagento, ĝi uzatas kiel solvanto kaj reakcianto en kemio. Kvankam ĝi ne estas medicino-aktiva, ĝi estas antaŭ-drogo por la produktado de γ-hidrokso-buterata acido.

## Kunrilataj temoj 

Indole-3D-balls-2.png|**Indolo**
Melatonin_molecule_ball.png|**Melatonino**
L-Tryptophan-3D-balls.png|**Triptofano**
Tryptamine3D.png|**Triptamino**
Serotonin-Spartan-HF-based-on-xtal-3D-balls-web.png|**Serotonino**
Indole-3-acetic_acid_3D_ball.png|**Indolo-acetata acido**
Indole-3-butyric acid 3D.png|**Indolo-buterata acido**
Indole-3-propionic acid 3D.png|**Indolo-propionata acido**

## Literaturo 
* Chemical Book
* Merck Millipore
* Sigma Aldrich
* Springer Link
* Handbook of Plant Science, Volume 1, Keith Roberts
* Biochemistry and Molecular Biology of Plant Hormones, P.J.J. Hooykaas, M.A. Hall, K.R. Libbenga
* NCBI Resources

## Vidu ankaŭ 
* Fenil-acetata acido
* Indoksila sulfato
* Indolo-acetaldehido
* Indolo-acetamido
* Indolo-acetata acido
* Indolo-acetonitrilo
* Indolo-akrilata acido
* Indolo-glicerolo
* Indolo-karbinolo
* Indolo-karboksaldehido
* Indolo-laktata acido
* Indolo-piruvata acido
* Indolo-propionata acido
* Indolo-propionamido
* Naftaleno-acetata acido
* Indolo-etanolo

## Referencoj 
Kategorio:Aŭksinoj
buterata acido
Kategorio:Karboksilataj acidoj
Kategorio:Reguligantoj de planta kresko
29463 Benjaminpeirce

'*29463 *Benjaminpeirce'''* estas asteroido de la ĉefa asteroida zono, malkovrita la  de la usona astronomo Paul G. Comba elde la observatorio de Prescott (Arizono, Usono).

## Nomo 
Ĝi estis nomita en memoro de la usona matematikisto Benjamin Peirce (1809–1880), profesoro pri matematiko kaj astronomio ĉe la Universitato Harvard kaj aŭtoro de *Linear Associative Algebra''. Li estas rigardita kiel la gvidanta usona matematikisto de sia tempo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Paul G. Comba
Kategorio:Astronomiaj objektoj malkovritaj en 1997
Senŝofora aŭto

[eta|Sensiloj en la kolizio-avertsistemo kiu inkludas radaron (bluan) kaj infraruĝajn fotilojn (rozkolorajn) instalitajn en aŭto de modelo [Lexus LS 600 ]]
[eta|Ilustraĵo montranta la funkciadon de la averta kaj preventa sistemo kontraŭ akcidento. Kiam la veturilo malantaŭe eniras la rozkoloran areon, averta sono aŭdiĝos. Kaj kiam la ĝi eniras la ruĝan zonon, la [bremsoj estos aktivigitaj aŭtomate]]
[eta|Senŝofora aŭto [Waymo]]
eta|EasyMile EZ10 kun pordoj malfermitaj
**Senŝofora aŭto** estas tipo de aŭto, kiu ne havas ŝoforon. Malgraŭ tio, ĝi povas moviĝi sen homa helpo, per detektiloj kiuj kolektas diversajn informojn pri la ĉirkaŭo, kaj per komputilo kiu decidas kiel bone reagi al la nuna situacio. (Ekzemple per bremsado aŭ turnado).

## Sekureco 
Esploroj montris ke tiuj veturiloj estas pli sekuraj ol tiuj kun homaj ŝoforoj, ĉar komputilo ne emas malrespekti kondukregulojn, povas kolekti pli da informoj ol homoj (ekzemple pri aŭto kaŝita malantaŭ alia aŭto), kaj povas reagi pli rapide al situacioj. Senŝoforaj aŭtoj ankaŭ povas komuniki inter si por malpermesi miskomprenojn kaj solvi malsimplajn elektojn pri prioritato aŭ evitado.

## Uzoj 
Kvankam tiu aŭtomata sistemo povas esti multekosta, la nebezono havi ŝoforon estas avantaĝa en lokoj, kie mankas ŝoforistoj aŭ kie ili kostas tro multe. Pro tio, senŝoforaj aŭtoj por publika transportado estas provata en kelkaj landoj kiel Nederlando kaj Japanio, kie publikaj busoj estas uzataj por solvi problemojn de danĝero aŭ de izoleco.

Firmao kiel Uber multe enspezas je senŝoforaj aŭtoj por komerca transportado. Uber okazigis plurajn testojn de taksi-sistemo uzante senŝoforajn aŭtojn.

Malgraŭ tio, en 2017, senŝoforaj aŭtoj ankoraŭ ne estas grandskale aĉeteblaj kaj uzeblaj por individuoj.

## Ekzemploj 
En januaro 2018 la Centra Scienc-Esplora Aŭtomobila kaj Aŭtomotora Instituto (Rusio) publikigis informojn pri la kreita de ĝi senŝofora versio de LADA Kalina. Tiutempe ĝi jam kapablis veturi kun rapideco ĝis 50&nbsp;km/hore, sekvi alian aŭton, sin turni, rekoni aperantajn obstaklojn, vojsignojn kaj vojmarkilojn. Ĝi ankaŭ povis veturi malantaŭen kun rapideco ĝis 5&nbsp;km/hore, sekvi itineron laŭ mapo, doni sonajn kaj lumajn signalojn. La aŭto povis memstare ekmoviĝi, lanĉinte elektran motoron, povan je 30 kVt (maksimume 72,4 kVt), ebligantan veturi ĝis 50&nbsp;km.

## Referencoj 

Kategorio:Aŭtomobila teknologio
Kategorio:Robotoj
Kategorio:Aŭtomacio
Fuentenava de Jábaga

[eta|dekstra|250px|Situo de la [Provinco Kvenko en Hispanio.]]

**Fuentenava de Jábaga** estas municipo de Hispanio, en la Provinco Kvenko, regiono de Kastilio-Manĉo.

## Loĝantoj 
La censita loĝantaro en 2016 estis de 561 loĝantoj kaj la denseco estas de 4,22 loĝ/km².

## Situo 
Fuentenava de Jábaga estas situanta en la orienta parto de Kastilio-Manĉo en la komarko aŭ distrikto Serranía Media-Campichuelo kaj Serranía Baja en la centra parto de la Provinco Kvenko, je altitudo de 971 m super marnivelo; proksime el Kvenko, provinca ĉefurbo. La areo de ties teritorio estas de 133,09 km². La geografiaj koordinatoj estas 40°05′11″N 2°15′50″Ok.

## Historio 
En la epoko de la Romia Imperio la areo estis grava komunikvojo por la transporto de fero el proksimaj minoj. Poste ĝi iĝis baze de sieĝo al Kvenko fare de la reĝo Pedro la 1-a. Poste estis grava komunikvojo por la transporto de kakao, sekvante similajn itinerojn kiel la romianoj, sed el Sevilo al la Monaĥejo Piedra en Provinco Zaragozo, unua loko en Eŭropo kie tio estis produktita.

Post la Hispana Enlanda Milito la loĝantaro falis, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Fuentenava de Jábaga, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Fuentenava de Jábaga; sed poste la proksimeco al la provinca ĉefurbo rekuperis la loĝantaron al la nunaj 561.

## Ekonomio 
Agrikulturo kaj brutobredado tradicie. Servoj kaj loĝejoj.

## Vidu ankaŭ 
* Municipoj de Provinco Kvenko

Kategorio:Municipoj de Provinco Kvenko
Anna Kelly

**Anna Kelly** [keli], laŭ hungarlingve kutima nomordo **Kelly Anna** estis hungara operetkantisto, primadono, ŝlagrokantisto. Ŝia origina familia nomo estis *Ézsöl* [Eĵol] ĝis sia dancista kariero. Ŝia geedziĝa nomo en Rumanio estis **Anna Vasilopol.**

Anna Ézsöl http://www.imdb.com/name/nm0446187/ naskiĝis la  en Hungara reĝlando en Léva, ŝi mortis la  en Budapeŝto.

## Biografio 
Anna Kelly komence estis dancisto ĉefe eksterlande, sed ŝi suferis akcidenton en Prago, poste ŝi lernis kantadon private en Budapeŝto. Ekde 1940 ŝi jam estis sukcesa kantisto, eĉ ŝiaj gramafondiskoj aperis. Post 3 jaroj ŝi jam estis primadono de operetoj  en Operetoteatro (Budapeŝto). Ŝi kantis ankaŭ soldatajn kantojn, tial depost la 2-a mondmilito la politika komisiono malpermesis ŝin de la scenejo. Ŝi konatiĝis kaj edziniĝis kun rumana diplomato, ekde 1948 ili vivis en Rumanio. Ŝi komence kantadis operetojn en Konstanco (Rumanio), poste en Bukareŝto. Kelkfoje ŝi revizitis Hungarion, foje eĉ ŝia kanto estis aŭdebla en Hungara Radio. Ŝi mortis frue pro malsano.

## Elektitaj teatraj roloj 
* Ferenc Lehár:
** *A víg özvegy* - Glavari Hanna
** *Luxemburg grófja* - Angela

## Elektitaj kinaj filmaj roloj 
* *Egy csók és más semmi* (1940) - kantistino
* *Magyar Kívánsághangverseny* (1943) - kantistino
* ''Második Magyar Kívánsághangverseny (1944) - kantistino

## Fontoj 
* hungarlingva biografio kun foto
* hungarlingva biografio
* hungarlingva biografio

Kategorio:Hungaraj operetkantistoj
Kategorio:Hungaraj ŝlagrokantistoj
Kategorio:Hungaraj primadonoj
Kategorio:Rumanaj operetkantistoj
Kategorio:Budapeŝtanoj
Dóra Kelen

**Dóra Kelen,** laŭ hungarlingve kutima nomordo **Kelen Dóra** estis hungara aktoro, deklamisto. Ŝia origina familia nomo estis *Klein*.

Dóra Klein http://german.imdb.com/name/nm8672325/?ref_=tt_cl_t15 naskiĝis la  en Hungara reĝlando en Szucsány (nuntempa Sučany en Slovakio), ŝi mortis la  en Budapeŝto.

## Biografio 
Dóra Kelen devenis el juda familio. Ŝi akiris aktoran diplomon en Teatra Akademio en 1934. Ŝiaj pli gravaj instruistoj estis Szeréna Fáy, Sándor Hevesi kaj Árpád Ódry. Post siaj studoj ŝi aliĝis al trupo de filia teatro de Nacia Teatro (Budapeŝto), post 2 jaroj ŝi apartenis al Gaja Teatro. Ŝi estis konata pro deklamadoj en diversaj lokoj. Ŝi aliĝis al la laborista movado. Inter 1940 kaj 1944 ŝi povis deklamadi nur antaŭ juda publiko. Depost la 2-a mondmilito ŝi laboris en instituto pri kulturaj rilatoj. Kelkfoje ŝi aŭdebla en Hungara Radio. Ŝi ricevis premion en 1968.

## Elektitaj teatraj roloj 
* Ferenc Herczeg: *Bizánc* - Iréné
* Jenő Rákosi: *Magdolna* - S-ino Koronai

## Ŝia sola filma rolo 
* *Nem élhetek muzsikaszó nélkül* (1935) – gastino

## Fontoj 
* hungarlingva biografio
* hungarlingva biografio kun foto
* hungarlingva biografio kun foto 
* hungarlingva biografio

Kategorio:Hungaraj aktoroj
Kategorio:Hungaraj deklamistoj
Kategorio:Hungaraj judoj
Kategorio:Budapeŝtanoj
Cañamares

[eta|dekstra|250px|Situo de la [Provinco Kvenko en Hispanio.]]

**Cañamares** [kanjaMAres] (kanabejoj) estas municipo de Hispanio, en la Provinco Kvenko, regiono de Kastilio-Manĉo.

## Loĝantoj 
La loĝanto nomiĝas *cañamarero* [kanjamaREro]. La censita loĝantaro en 2016 estis de 485 loĝantoj kaj la denseco estas de 11,97 loĝ/km².

## Situo 
Cañamares estas situanta en la orienta parto de Kastilio-Manĉo en la komarko aŭ distrikto Serranía Media-Campichuelo kaj Serranía Baja en la norda pinto de la Provinco Kvenko, je altitudo de 908 m super marnivelo; je 56 km el Kvenko, provinca ĉefurbo. La areo de ties teritorio estas de 40,52 km². La geografiaj koordinatoj estas 40°27′01″N 2°14′24″Ok.

## Historio 
Post la Hispana Enlanda Milito la loĝantaro falis el pinto de pli ol 1000 loĝantoj en 1940 al 1950 al 485, tio estis oni perdis pli ol 500 loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Cañamares, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Cañamares kie oni falis al la nunaj 485.

Ekde la Hispana transiro al la demokratio la urbestro estis ĉu dekstra ĉu maldekstra sed el 1995 ĉiam dekstra de la partio PP, ĉiu urbestro po tri fojoj.

## Ekonomio 
Agrikulturo, forstado kaj brutobredado tradicie. Servoj kaj loĝejoj. Estas ravinoj el la rivero Escaba.

## Vidu ankaŭ 
* Municipoj de Provinco Kvenko

Kategorio:Municipoj de Provinco Kvenko
Neŭrotekniko

**Neŭrotekniko** aŭ **neŭroteknologio** estas biotekniko kiu havas fundamentajn influojn je kiel homoj komprenas la cerbon kaj certajn aspektojn de konscio, pensado kaj aliaj altordaj aktivaĵoj en la cerbo. Ĝi ankaŭ inkludas teknikojn kiuj estas deseginitaj por plibonigi kaj ripari cerbfunkciojn kaj permesi al sciencistojn kaj klinikistoj bildigi la cerbon.

Kategorio:Neŭroscienco
Omayra Sánchez

**Omayra Sánchez** ([omajra sanĉez]; naskiĝis la , mortis la  en Armero) estis kolombia junulino, kiu iĝis kotokaptita pro erupcio de vulkano Nevado del Ruiz en urbo Armero, la 13an de novembro 1985.

Omayra estis kovrita ĝiskole en rubaĵo, koto, betono kaj akvo kaj mortis la 16-an de novembro, post 60 horoj, pro veneaj gasoj kaj hipotermio. La sav-provoj estis vanaj, ĉar oni estis bezonanta specifan pumpilon, kiu ne alvenis ĝustatempe al la akcidentejo.

Ŝian mortolukton sekvis — en la kunteksto de la katastrofaj raportoj - milionoj da televidaj spektantoj. La filmoj kaj fotoj eldonitaj, kiuj dokumentis sian sorton kaj morton, altiris multan atenton kaj oni diskutis tiujn polemike. Oni fokusis precipe je la rolo kaj konduto de la fotistoj kaj je manko de subteno de la kolombia registaro dum la katastrofo. Foto elektita de la fotisto Frank Fournier de la koto-kaptita knabino estis elektita por Gazetara foto de la jaro en 1985.

Dum ŝia suferado, Omayra Sánchez donis siajn amikojn kaj parencojn, ankaŭ publike, ĉiam esperon kaj konfidon. Ŝia patrino travivis la katastrofon, ĉar ŝi estis en Bogotá en tiu tempo. Ŝia frato ankaŭ travivis, sed ŝia patro mortis.

## Eksteraj ligiloj 
* World-Press-Foto de la jaro 1985 de Frank Fournier 

Kategorio:Infanoj
Kategorio:Kolombianoj
Kategorio:Filmitaj mortoj
Kategorio:Vulkanismo en Kolombio
Kategorio:Naturaj katastrofoj en Kolombio
Kategorio:Naskiĝintoj la 28-an de aŭgusto
Kategorio:Mortintoj la 16-an de novembro
Irena Schirtładze

**Irena Schirtładze** pseŭdonomo "Irka" (naskiĝis la 7-an de aprilo 1928 en Lvovo, mortis la 14-an de septembro 1944 en Varsovio) – kartvelino, en la Ribelo de Varsovio volontulino-sanitariistino en bataliono "Parasol" (Ombrelo).

Filino de Arkadiusz Schirtładze kaj Janina Schirtładze el domo Kicińska. En la jaroj 1937-1939 loĝis en Dęblin. Ŝia patro estis kartvela oficiro (aviada kapitano). En Dęblin instruis polajn pilotojn. Partoprenis germanan invadon en Pollando. Malliberigita de Ruĝa Armeo, murdita en Katin.

Irena Schirtładze aliĝis al bataliono "Parasol" en la unuaj tagoj de la ribelo de Varsovio aŭguste 1944 dum bataloj de tiu ĉi taĉmento en Wola. Aldelegita al la 3-a kompanio trapasis la batalitineron de "Parasol" el Wola, tra Malnova Urbo, Śródmieście, ĝis Czerniaków, kie estis grave vundita ĉe la str. Ludna. 16-jarulino.

Distingita de Batal-Kruco. Entombigita en la segmentoj de soldatoj kaj sanitariistinoj de la bataliono "Parasol" en Tombejo Powązki Wojskowe en Varsovio.

## Vidu ankaŭ 
* Danuta Siedzikówna

## Eksteraj ligiloj 
* Irena Schirtładze sur Virtuala Memor-Muro de Muzeo de la Varsovia Ribelo
* Biogram na stronie Muzeum Powstania Warszawskiego Biografio en paĝo de la Muzeo

Kategorio:Membroj de la Pola Enlanda Armeo
Kategorio:Partoprenantoj de la Varsovia ribelo
Kategorio:Polaj flegistinoj
Triptofolo

**Triptofolo** estas aromata alkoholo rezultanta el interagado de la indolo kaj etanolo, blanka aŭ bruneca solidaĵo respondeca pri la dormo-induktado en homoj. Ĝi estiĝas en la hepato post traktado kun la drogo konata kiel **dusulfiramo**. Ĝi ankaŭ produktiĝas per la tripanosoma parazito respondeca pri la dormo-malsano.

Ĝi same okazas kiel kromprodukto de la alkohola fermentado. Ĝi estis unue priskribita en 1912 de la germana kemiisto Felix Ehrlich (1877-1942). Indol-etanolo nature trovatas en la nadloj kaj semoj de la Pinus sylvestris. Ĝi same trovatas en la vino kaj biero kiel fermenta kromprodukto.

Kelkaj mikroorganismoj tiaj kiaj **Cryptococcus neoformans** kaj la fungoj Candida albicans ankaŭ povas produkti ĝin. Ĝi jam estis izolita en la marspongo konata kiel *Ircinia spiculosa*.

## Kunrilata kemiaĵo 

Disulfiram_3D_ball.png|**Dusulfiramo**
L-Tryptophan-3D-balls.png|**Triptofano**
Indole-3-acetic_acid_3D_ball.png|**Indolo-acetata acido**
Indole-3-butyric acid 3D.png|**Indolo-buterata acido**
Indole-3-propionic acid 3D.png|**Indolo-propionata acido**
Indole-3-Lactic_acid_3D.png|**Indolo-laktata acido**
Indole-3-pyruvic_acid_3D.png|**Indolo-piruvata acido**
Indole-3-carboxaldehyde 3D.png|**Indolo-karboksaldehido**
Indole-3-carbinol 3D.png|**Indolo-karbinolo**

## Literaturo 
* Chemical Book
* Current Medicinal Chemistry
* Plant Growth Substances 1988, Richard P. Pharis, Stewart B. Rood
* Tryptophan Metabolism: Implications for Biological Processes, Health and Disease, Atilla Engin, Ayse Basak Engin
* Phytotoxins and Plant Pathogenesis, Antonio Graniti, Richard D. Durbin, Alessandro Ballio
* Bioactive Compounds from Microbes, Roberto Mazzoli, Katharina Riedel, Enrica Pessione

## Vidu ankaŭ 
* Felix Ehrlich (1877-1942)
* Triptofano
* Serotonino
* Indolo-karbinolo
* Indolo-acetata acido
* Indolo-butirata acido

## Referencoj 
Kategorio:Primaraj alkoholoj
Kategorio:Aŭksinoj
Kategorio:Indoloj
Kategorio:Dormigiloj
László Keleti (aktoro)

**László Keleti** [lAslO], laŭ hungarlingve kutima nomordo **Keleti László** estis hungara aktoro, komikisto, altlerneja instruisto, voĉoaktoro. Lia origina familia nomo estis (laŭ hungarlingve kutima nomordo) *Kohn László*.

László Kohn http://www.imdb.com/name/nm0445453/ naskiĝis la  en Budapeŝto, li mortis la  en Budapeŝto.

## Biografio 
László Keleti devenis el juda familio. Li akiris diplomon en privata aktorlernejo de Szidi Rákosi en 1925. Liaj sekvaj pli gravaj teatraj stacioj estis:
* Teatro Vörösmarty (Székesfehérvár)
* Teatro Belvárosi
* Nova Teatro (Budapeŝto)
* Teatro Magyar
* Operetoteatro (Budapeŝto)
* Gaja Teatro.
Tiutempe li havis rolojn ankaŭ en pluraj kabaredoj. Inter 1938–1944 li ne havis rolojn pro la kontraŭjudaj leĝoj, tial li eksterlande havis rolojn en revuoj de Londono, Parizo, Italio kaj Danio. En 1945 li hejmenvenis, kie li apartenis denove al Gaja Teatro (1945–1949), Operetoteatro (1949–1964) kaj Teatro Thália (Budapeŝto) (1964–1972). Ekde 1949 li instruis en Teatra Altlernejo. Li ricevis premiojn en 1930 kaj 1964. Li edziĝis en 1940.

## Elektitaj teatraj roloj 
* Zsigmond Móricz: *Sári bíró* stultulo (debuta rolo)
* Kálmán Mikszáth: *Különös házasság* - Videnka
* Sándor Bródy: *A tanítónő* - cigano
* Ferenc Lehár: *Luxemburg grófja* - Bíró

## Elektitaj kinaj filmaj roloj 
* *Csak egy kislány van a világon* (1929)
* Ombrelo de Sankta Petro (filmo de 1935) – studento
* *Te csak pipálj, Ladányi!* (1938) – gasto
* *Mágnás Miska* (filma versio, 1949) – gasto
* Surveturo (1956) – taksiisto
* *Micsoda éjszaka* (1958) – taksiisto
* Ambaŭ vivoj de onklino Mici (1962)
* *Csárdáskirálynő* (filma versio, 1971) – notario

## Elektitaj televiziaj filmaj roloj 
* *Csudapest* (1962) – modoreĝo
* *Az ember tragédiája* (televizia versio), 1969)
* *Micsoda cirkusz* (1974)

## Liaj elektitaj radiaj roloj 
* *Csimm-bumm cirkusz* - Szamóca priinfana programo dum longaj jaroj
* *Szabó család* (serio dum jardekoj!) - Wagner Zsiga (unu el la ĉefroloj)

## Liaj libroj 
* *Pesttől Pestig* (1942) - membiografio
* *A maszkírozás kézikönyve* (1948) - altlerneja lernolibro

## Dubladaj roloj 
* en eksterlandaj filmoj hungara voĉo de Alfred Hitchcock http://iszdb.hu/?szemely=60141

## Fontoj 
* hungarlingva biografio kun foto
* hungarlingva biografio kun foto
* hungarlingva biografio 
* hungarlingva biografio 
* hungarlingva biografio

Kategorio:Hungaraj aktoroj
Kategorio:Hungaraj komikistoj
Kategorio:Hungaraj altlernejaj instruistoj
Kategorio:Hungaraj voĉoaktoroj
Kategorio:Hungaraj judoj
Kategorio:Budapeŝtanoj
Découvertes Gallimard

eta|404x404ra|Bildoj uzataj por la librokovraĵoj de la franca kolekto “Découvertes Gallimard” (UK-eldono: ' New Horizons '; usona eldono: “ Abrams Discoveries ”). Kolaĝo de 64 bildoj por 64 libroj.
«» (laŭvorte «Malkovroj Gallimard») estas enciklopedia kolekto de libroj en poŝformato, publikigita de la eldonejo Éditions Gallimard. Ĉi tiu tre ilustrita kolekto temas pri historio, arkeologio, kulturo, arto, religio, scienco de antikva tempo ĝis modernaj tempoj.

La naskiĝo de «Découvertes» baziĝis sur ideo de Pierre Marchand, la unua volumo temas pri la remalkovro de la antikva Egiptio kiu estis publikigita la 21-a de novembro de 1986. La kolekto fariĝis granda sukceso, diversaj volumoj estis tradukitaj al pli ol , kaj nuntempe enhavas pli ol  skribitajn de pli ol .

## Superrigardo 
La formato A6 () estas uzata por ĉi tiuj mini-libroj kaj presita sur dika kaj brila tegita papero, riĉe ornamitaj kun plenkoloraj ilustraĵoj: du aŭ tri bildoj po paĝo. Ĉiu libro estas kunmetita de monografio kaj centroj sur aparta temo, la tuta kolekto kovras ĉiujn kampojn de homa scio kaj sperto. La aŭtoroj kutime uzas tempoliniojn kaj historiajn perspektivojn por priskribi temon, ekzemple, la unua titolo '''' (laŭv. «Serĉante forgesitan Egiptujon») rakontita en kronologia ordo por prezenti la historio de la remalkovroj de la antikva egipta civilizo, de la malfrua antikveco ĝis la 19a jarcento, jarcento kiu markas la naskiĝon de la egiptologio. Preskaŭ ĉiuj titoloj sekvas la saman metodon, sekve, la historio estas la esenca elemento de perspektivo por ĉi tiu poŝo-enciklopedio.

eta|maldekstra|280px|Kelkaj internaciaj eldonoj de «Découvertes Gallimard», ili dividas la saman desegnan stilon.
La kovrildesegnaĵo estas unu el la specifaĵoj. La malnovaj kovriloj estas brilaj kun nigra fono ilustrita en koloro, la pli novaj kovriloj estas senbrilaj, sed pli buntaj. Ĝi diferencas de aliaj dokumenta libroj per ĝia vidaĵo: plenforma bildo, kun ĝia potenco de figuraj elementoj, ankaŭ bildo kiu estas bone egalita al enpaĝigo. Eta bildo kiu konvenas la temon por ilustri la librodorso, alia bildo kaj la markemblemo de «Découvertes Gallimard» por la malantaŭa kovrilo. La vida identeco estas forta, oni povas facile rekoni malsamajn lingvajn eldonojn de la libroj de la kolekto.

## Vidu ankaŭ 
* Que sais-je?

## Referencoj 
## Eksteraj ligiloj 
*  ()

Kategorio:Libroserioj
Kategorio:Francaj libroj
Kategorio:Enciklopedioj
Kategorio:Eseoj
Preĝejo Stefano la 1-a (Vasalja)

**Preĝejo Reĝo Stefano la 1-a (Hungario)** estas romkatolika historia monumento en Hungario, en vilaĝo Vasalja (iam nomata) *Pinkaszentkirály*.
 
## Historio 
La romanika kirko estis konstruita en la 13-a jarcento. Ĝi estis pligrandita kaj trakonstruita en la malfrua 18-a jarcento. La paroĥo refondiĝis en 1789. La turo estis konstruita ĉirkaŭ en 1800, tiam la mebloj ĉefaltaro kaj predikejo estis nove faritaj. La orgeno alvenis en 1890. En 1994 arkeologoj esploris la konstruaĵon, ili trovis enmuritajn pordon, fenestron, ornamaĵojn. Ili estas jam videblaj, la freskoj estis renovigitaj.

## Konstruaĵo 
La preĝejo situas sola. La fasado estas malsimetria. En mezo de la fasado reliefas la turo, tie estas la ĉefenirejo. Dekstre situas kovrita ŝtuparejo al turo. En fino de la navo plurlatera absido etendiĝas kun sakristio.

Kermeso okazas en la 20-an de aŭgusto.

## Fontoj 
* hungare kun fotoj
* http://miserend.hu/templom/2369
* http://www.vasalja.hu/index.php?ugras=statikus&statoldal=1636
* http://www.templomaink.hu/index.php?muv=telepules&telep=Vasalja
* http://lexikon.katolikus.hu/V/Vasalja.html
eta|maldekstre|Katolika preĝejo en Vasalja

Vasalja
Vasalja
Kategorio:Vasalja
Gyula Kédly

**Gyula Kédly** [djula kEdli], laŭ hungarlingve kutima nomordo **Kédly Gyula** estis hungara aktoro, reĝisoro. Lia origina familia nomo estis *Kedl*.

Gyula Kedl http://labs.imdb.com/name/nm1130165/ naskiĝis la  en Csepreg, li mortis la  en Budapeŝto.

## Biografio 
Gyula Kédly akiris diplomon en Teatra Akademio en 1925. Post siaj studoj li aliĝis al Teatro Renaissance, poste al Teatro Belvárosi. En 1928 li apartenis al la hungarlingva teatro de Ĉeĥoslovakio, en la sekva jaro li havis rolojn en Teatro Csokonai (Debrecen). Ekde 1931 li apartenis al pluraj ĉefurbaj teatroj, ekde 1941 li estis reĝisoro de Teatro Petőfi (Sopron). Li edziĝis en 1932.

## Elektitaj teatraj roloj 
* Ferenc Herczeg:
** *Bizánc* - Giovanni
** *Ocskay brigadéros* - titolrolo
* József Katona: *Bánk bán* - banuso Petur

## Lia sola filma rolo 
* *A bor* (1933)

## Fontoj 
* hungarlingva biografio
* hungarlingva biografio

Kategorio:Hungaraj aktoroj
Kategorio:Hungaraj reĝisoroj
Kategorio:Budapeŝtanoj
29467 Shandongdaxue

'*29467 *Shandongdaxue'''* estas tre malgranda treege hela asteroido de la asteroida zono malkovrita la  en la kadro de la astronomia kampanjo Beijing Schmidt CCD Asteroida Programo elde la Stacio Singlong de la Observatorio de Purpura Monto, en provinco Hebejo (Ĉinio).

## Nomo 
Ĝi ricevis la nomon de la Universitato de Ŝandongo (ĉine: 山东大学,*Shāndōng dàxué'') fondita en 1901, unu el plej malnova kaj plej prestiĝa universitatoj en Ĉinio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de SCAP
Kategorio:Astronomiaj objektoj malkovritaj en 1997
Sanktejo de la Madono de la Splendoro

[eta|dekstra|310ra|La Sanktejo de la Madono de la Splendoro en [Giulianova.]]
La **Sanktejo de la Madono de la Splendoro** () estas preĝejo de la 15-a jarcento kiu troviĝas en la komunumo de Giulianova, en la Provinco de Teramo, Italio. Ĝi pli precize lokiĝas je 3 kilometroj de la urbo.

## Historio 
Dum la dua duono de la 16-a jarcento, estis malgranda kapelo en Giulianova uzata de kunfrateco de la Virgulino de la Rozario.

En 1559, en Giulianova, Kapucenoj ricevis unuan donacon de la Acquaviva familio kaj konstruis preĝejon dediĉitan al sankta Ĉefanĝelo Miĥaelo (kie hodiaŭ staras la "Domo de Maria Inmakulada"). La sanktejo estis konstruita sur la loko de apero de la Virgulino la .

Dum la jaroj 1968-1971, la monaĥejo gastigis malgrandan serafan seminarion; renovigaj verkoj estis entreprenitaj inter 1989 kaj 1992 ĉirkaŭ la "Fonto de la Virgulino".

## La preĝejo 
La preĝejo, laŭ la formo de latina kruco, estas ornamita per grandaj pentraĵoj faritaj en 1954 fare de Alfonso Tentarelli laŭ la projekto de patro Johano Lerario.

## Bildoj 

Madonnasplendore.gif|La Madono de la Splendoro
Giulianova santuarimadonnadellosplendore piazzale.jpg|La placo de la Sanktejo
Giulianova santuarimadonnadellosplendore piscina.jpg|La fontano de la miraklo
Giulianova santuarimadonnadellosplendore via crucis 01.jpg|La 7-a stacio de la Via crucis
Giulianova santuarimadonnadellosplendore via crucis 02.jpg|La 13-a stacio de la Via crucis
Santuario di Maria Santissima dello Splendore-Giulianova-XIV Stazione via crucis.jpg|La 14-a stacio de la Via crucis

## Referencoj 
## Eksteraj ligiloj 
*  

Kategorio:Lokoj de pilgrimado al Sankta Maria
Kategorio:Kristanaj preĝejoj en Italio
Kategorio:Itala baroko
Kategorio:Provinco Teramo
Kategorio:Giulianova
Kategorio:Konstruaĵoj finitaj en 1938
Kategorio:Religiaj konstruaĵoj finitaj en la 16-a jarcento
Kategorio:Sanktejoj
29464 Leonmiš

'*29464 *Leonmiš'''* estas asteroido de la ĉefa asteroida zono malkovrita la  de la ĉeĥa astronomo Petr Pravec elde la Observatorio de Ondřejov (Prago-oriento, Ĉeĥio).

## Nomo 
Ĝi estis nomita en honoro de *Leon Miš'', astronomo ĉe la Observatorio de Úpice, kiu multe kontribuis al la organizado ce astronomiaj junulaj someraj tendaroj kaj semajnfinaj kunvenoj de observantoj de la ĉielaj belecoj. Li ankaŭ kontribuis al la rekonstruo de la kupolo kaj la teleskopoj de la observatorio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Petr Pravec
Kategorio:Astronomiaj objektoj malkovritaj en 1997
29470 Higgs

'*29470 *Higgs''''' estas nerapide rotacianta asteroido de la asteroida zono malkovrita la  de la itala amatora astronomo Vincenzo Silvano Casulli elde la Observatorio Colleverde di Guidonia en Guidonia Montecelio (Italio).

## Nomo 
Ĝi estas nomita en honoro de la skota fizikisto Peter Higgs, kiu antaŭdiris la ekziston de nova elementa partiklo tiel nomata bosono de Higgs, kies malkovro apogas la  de la partikla fiziko.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Vincenzo Silvano Casulli
Kategorio:Astronomiaj objektoj malkovritaj en 1997
Asti spumante

eta|Asti spumante
eta|Vitejo en la regiono
**Asti** aŭ **Asti spumante** estas blanka, aroma, ŝaŭmvino el Piemonto. La vinoj kiuj venas el tiu regiono estas tre popularaj kaj la dua plejmulte produktita vino de Italio. La vino estu trinkata juna kaj je temperaturo de 6-8 gradoj. Ĝi estas farata de la Moscato bianco, ankaŭ nomata Muscat blanc à petits grains.

Asti estas produktata en 52 komunumoj en la provincoj Asti, Cuneo kaj Alessandria.

eta|meza|Provincoj de la regiono Piemonto

Kategorio:Ŝaŭmvinoj
Kategorio:Italaj vinoj
29471 Spejbl

'*29471 *Spejbl''''' estas tre malgranda tre hela asteroido de la asteroida zono malkovrita la  de la ĉeĥa astronomino Lenka Kotková elde la Observatorio de Ondřejov (Prago-oriento, Ĉeĥio).

## Nomo 
Ĝi ricevis la nomon de la marioneto Spejbl, kiu reprezentas la patron de la maliceta Hurvínek. Ili elmontras malsamajn opiniojn de du generacioj en la Teatro de Spejbl kaj Hurvínek en Prago. Spejbl amuzis kaj infanojn kaj plenkreskulojn en tridek unu landoj tra la mondo de sia unua apero en 1920.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Lenka Kotková
Kategorio:Astronomiaj objektoj malkovritaj en 1997
Éva Kelemen

**Éva Kelemen,** laŭ hungarlingve kutima nomordo **Kelemen Éva** estis hungara aktoro, voĉoaktoro. Ŝia edzo estis György Gozmány.

Éva Kelemen http://www.imdb.com/name/nm0445444/ naskiĝis la  en Újpest, ŝi mortis la  en Budapeŝto.

## Biografio 
Éva Kelemen akiris aktoran diplomon en Teatra Akademio en 1942. Post siaj studoj li aliĝis al trupo de Gaja Teatro, poste al pli malgrandaj teatroj. En 1944 ŝi edziniĝis. Inter 1949 kaj 1951 ŝi apartenis al Teatro de Kecskemét, inter 1951-1986 al Teatro Madách. Inter 1942-1984 ŝi estis videbla ankaŭ en filmoj.

Ŝi edziniĝis en 1944.

## Elektitaj teatraj roloj 
* Moliére: Tartufo - Dorian
* József Katona: *Bánk bán* - Gertrudis
* Mihály Eisemann: *Fekete Péter* - Claire
* László Németh: *Papucshős* - Erzsike
* Ede Szigligeti: *Liliomfi* - Mariska

## Elektitaj kinaj filmaj roloj 
* *Katyi* (1942)
* *Forró mezők* (1949)
* *Én és a nagyapám* (1954)
* *Csempészek* (1958)
* La kaporalo kaj la aliaj (1965)
* *Egy srác fehér lovon* (1973)
* *A végzet asszonya* (1983)

## Elektitaj televiziaj filmaj roloj 
* *A vak* (1962) - flegistino
* *Bodnárné* (1978) - S-ino Lakk
* *A végzet asszonya* (1983) - Irén

## Dubladaj roloj 
* en 82 eksterlandaj filmoj hungaraj voĉoj http://iszdb.hu/?szemely=36903

## Fontoj 
* hungarlingva biografio kun foto
* hungarlingva biografio
* hungarlingva biografio

Kategorio:Hungaraj aktoroj
Kategorio:Hungaraj voĉoaktoroj
Kategorio:Budapeŝtanoj
Lago Hillier

La **Lago Hillier** estas 600 metroj longa rozkolora sala lago sur insulo Middle Island, plej granda insulo de Insularo Reĉerĉe en federacia ŝtato Okcidenta Aŭstralio ĉe Esperance. Tiun la aŭstralianoj rigardas monda natura miraklo kaj oni povas observi el aviadilo, ĉar la insulo ne estas alirebla – kiel ĉiuj aliaj 103 insuloj de tiu ĉi insularo (escepte de Woody Island)- por protekti la naturon.

## Priskribo 
La Lago Hillier ne havas alfluanton kaj ĝin dividas de la oceano malvasta landostrio. Tiu landostrio konsistas el sabla duno, kiun kovras vegetaĵo. La lagon malkovris la brita esplora vojaĝisto Matthew Flinders, kiam li estis sur la insulo de la 15-a ĝis la 17-a de aprilo 1802 kaj grimpis monteton altan de 185 metroj, por akiri trarigardon pri la insularo.
Post la grimpado, li „baptis” la insulon je Middle Isle; la monteto estis nomata pli poste kiel Flinders Peak. Por Flinders ŝajnis, ke Middle Isle estas mezo de la insularo. Li sciigis post la grimpado pri la rozkolora lago.
La kaŭzo por la koloriĝo de la lago estis esplorita, sed ne centprocente klarigita.
Oni supozas, ke la nutraĵo-densiĝo el diversaj organikaj kaj neorganikaj materialoj, same diversaj bakterioj kaj algoj (precipe Dunaliella salina) en la lago kaŭzas la intensan roz-kolorigon. La akvo-koloro ne ŝanĝiĝas, eĉ se oni prenas iom da ĝi kaj metas en glason. Unuopa estas rilate al lago Hillier, ke ties rozkoloro daŭre restas, dum ekzistas kelkaj salaj lagoj, kiuj montras tiun raran koloriĝon nur en specifaj veteraj kondiĉoj kaj lumefikoj.

## Eksteraj ligiloj 
* Fotoj
* Pluaj rozkoloraj lagoj

Hillier
Hillier
Kategorio:Insularo Reĉerĉe
Boeing 707

thumb|Boeing 707.
La **Boeing 707** estas pasaĝeraviadilo de Boeing, ellaborita en 1957.

## Historio 
Post la dua mondmilito, invento de jetmotoro kaj pligrandiĝo de aviadila fabrikanta industrio donis al Boeing motivon por prilabori novan pasaĝeraviadilon. Tra prilaboro de jetmotora bombaviadilo Boeing B-47 Stratojet, Boeing komencis prilaboron de jetmotora pasaĝeraviadilo. La prototipo de nova jetmotora pasaĝeraviadilo, Boeing 367-80 sukcese flugis la 15-an de julio 1954. Dum la testflugo, Boeing trovis tekinkaj problemoj kiel *Dutch Roll*, kaj Boeing aldonis *Yaw damper* sistemon kaj modifis aviadilon por kruza flugo.

La 13-an de oktobro 1955, Usona aerlino Pan Am mendis 20 aviadilojn. Unue B707 estis komparita kun la De Havilland Comet, tamen pro akcidentoj dum la 1950-jaroj, Comet malpopulariĝis en merkato. Dum la 1960-jaroj, La B707 estis la plej populara pasaĝeraviadila modelo.

En fino de 1960-jaroj, B707 malgrande perdis popularecon en aerlinoj: Ĉefa kialo estis la malgranda skalo de B707, kontraste al aliaj aviadiloj kiel DC-8. La bruo de motoro ankaŭ estis kialo por malkresko. La motoroj de B707 faris grandan bruon pro la neplenumo de tekonologio. La alta konsumo de fuelo iĝis problemo post la Naftokrizo de 1973. La apero de *Jumbo*, Boeing 747 ankaŭ malkreskis popularecon de B707.

En 1983, B707 de Trans World Airlines finis lastan komercan flugon en Usono. Malgraŭ la striktiĝo de brua regularo, nuntempe pluraj B707-oj daŭriĝas operaciadon en ŝarga-aerlinio por transportaviadiloj.

## Variantoj 
* **Boeing 367-80 (1954)** : Prototipo de Boeing 707.
* **Boeing 707-020 (1959)** : Originala signo por Boeing 720, la malgrandita versio de Boeing 707.
* **Boeing 707-120 (1958)** : Unua produkta versio de Boeing 707.
* **Boeing 707-220 (1959)** : Versio por *Hot and High* flugo.
* **Boeing 707-320 (1958)** : Interkontinenta versio de Boeing 707-120.
* **Boeing 707-320B (1962)** : Plibonigita versio de 707-320.
* **Boeing 707-320C** : Konvertebla versio por pasaĝera kaj ŝarĝa versio.
* **Boeing 707-420 (1963)** : Modelo por jetmotoro Rolls-Royce Conway 508. Tiu opcio estis operacita de Lufthansa.
* **Boeing 707-700**: Testmodelo kun jetmotoro *CFM International CFM56*.
* **Boeing E-3 Sentry (1972)** : AEW&C-modelo.

## Specifaĵoj 
## Referencoj 
## Vidu ankaŭ 
* Boeing
* Boeing 367-80
* Boeing E-3 Sentry

;Konkurantaj aviadiloj
* Douglas DC-8 
* Airbus A300 

Kategorio:Komercaj aviadiloj
Kategorio:Aviadiloj de Boeing
29472 Hurvínek

'*29472 *Hurvínek''''' estas asteroido de la asteroida zono malkovrita la  de la ĉeĥa astronomino Lenka Kotková elde la Observatorio de Ondřejov (Prago-oriento, Ĉeĥio).

## Nomo 
Ĝi ricevis la nomon de la marioneto Hurvínek, la maliceta filo de Spejbl, prezentita ĉe la Teatro de Spejbl kaj Hurvínek en Prago de 1920. Kune kun la aliaj marionetoj de la spektaklo – Spejbl, Mánička, Sinjorino Kateřina kaj la hundo Žeryk – Hurvínek amuzis kaj infanojn kaj plenkreskulojn en tridek unu landoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Lenka Kotková
Kategorio:Astronomiaj objektoj malkovritaj en 1997
Simon & Garfunkel

**Simon & Garfunkel** estis usona popmuzika bando konsiste de Paul Simon kaj Art Garfunkel. Simon kaj Garfunkel estis du infantempaj amikoj, kiuj famiĝis dum la 1960-aj jaroj per popolmuziko. Iliaj kantoj inkludas "Mrs. Robinson", "So Long, Frank Lloyd Wright", "The Sound of Silence", "Bridge Over Troubled Water", "Parsley, Sage, Rosemary and Thyme" kaj "El condor pasa". Iliaj kantoj estas ankoraŭ hodiaŭ tre popularaj.

Senpaga koncerto de Simon & Garfunkel en la centra parko de Novjorko en 1981 estis la plej granda koncerto iam, kun 500 000 vizitantoj (proksimume la sama nombro kiel Woodstock-festivalo).

## Albumoj 
* *Wednesday Morning, 3 A.M.* ( *Merkredmatene je la 3-a horo*)
* *Sounds of Silence* ( *Sonoj de silento*)
* *Parsley, Sage, Rosemary and Thyme* ( *Petroselo, salvio, rosmareno kaj timiano*)
* *Bookends* ( *Librofinoj*)
* *Bridge Over Troubled Water* ( *Ponto super maltrankvila akvo*)
* *Greatest Hits* ( *Plej grandaj furorkantoj*)
* *The Concert in Central Park* ( *La koncerto en Centra Parko*)

## Eksteraj ligiloj 
* Kanteksto Mrs. Robinson de Simon & Garfunkel 
* Mrs. Robinson (youtube)

## Referencoj 
Kategorio:Usonaj muzikaj grupoj
Kategorio:Popolmuzikaj grupoj
Kategorio:Muzikaj grupoj fonditaj en 1957
29473 Krejčí

'*29473 *Krejčí'''* estas asteroido de la asteroida zono malkovrita la  de la ĉeĥaj geastronomoj Lenka Kotková kaj Petr Pravec elde la Observatorio de Ondřejov (Prago-oriento, Ĉeĥio).

## Nomo 
Ĝi estis nomita en memeoro de *František Krejčí'' (1901–1984), honora ano de la Ĉeĥoslovaka Astronomia Societo, kiu fondis en 1963 la  en Karlovy Vary kaj gvidis ĝin dum dudek jaroj, inklude ties rekonstruon post katastrofa incendio en 1971. Li funkciigis patrolan tut-ĉielan fotilon por la Eŭropa Reto pri Fajrbuloj.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Lenka Kotková
Kategorio:Malkovrita de Petr Pravec
Kategorio:Astronomiaj objektoj malkovritaj en 1997
Biblioteko Carlos Domingues

.]]
**Biblioteko Carlos Domingues** estas la biblioteko de Brazila Esperanto-Ligo (BEL). Ĝi situas en Braziljo, Brazilo, kaj disponas pri miloj da verkoj kaj periodaĵoj. Ekde 2012 pluraj personoj kontribuas por la konservado, kreskigo, disvastigo kaj disponigo de la libro-kolektoj de Biblioteko Carlos Domingues.

## Fotogalerio 

dosiero:Biblioteko de Brazila Esperanto-Ligo.jpg|eta|Enirejo de Biblioteko Carlos Domingues ĉe la sidejo de Brazila Esperanto-Ligo.
dosiero:Biblioteko de Brazila Esperanto-Ligo2.jpg|eta|Interno de la Biblioteko.
dosiero:Biblioteko de Brazila Esperanto-Ligo3.jpg|eta|Interno de la Biblioteko.
dosiero:Biblioteko de Brazila Esperanto-Ligo5.jpg|eta|Interno de la Biblioteko.

## Vidu ankaŭ 
* Biblioteko Hector Hodler

## Referencoj 
* Pri la Biblioteko  en la retejo de BEL.
* Serĉilopaĝo  (por trovi publikaĵojn en la Biblioteko).

Kategorio:Brazila Esperanto-Ligo
Carlos Domingues
Kategorio:Esperanto-movado en Brazilo
Carlos Domingues
Organiza Komitato

**Organiza Komitato**, aŭ Loka Kongresa Komitato (LKK), se temas pri Universala Kongreso de Esperanto estas teamo, kiu dediĉas sin al organizado de evento, aranĝo, ĉu esperantista, ĉu neesperantista. Ordinare la esprimo estas aplikata al organizado de Esperanto-aranĝoj.

## Vidu ankaŭ 
* Aktivula Maturigo (AMO)

## Referenco 
Kategorio:Esperanto-renkontiĝoj
József Juhász (aktoro)

**József Juhász** [jOĵef juhAs], laŭ hungarlingve kutima nomordo **Juhász József** estis hungara aktoro, klaŭno.

József Juhász http://www.imdb.com/name/nm0432099/ naskiĝis la  en Kemecse, li mortis la  en Toronto (Ontario, Kanado)

## Biografio 
József Juhász akiris diplomon en Teatra Akademio en 1930. Post siaj studoj li aliĝis al trupo de Nacia Teatro (Budapeŝto). En 1938 li ricevis premion. Depost la 2-a mondmilito li ne havis rolojn pro la politiko, tial li estis klaŭno en cirko. En 1949 li denove povis aliĝi al la Nacia Teatro. Dum la Hungara revolucio de 1956 li apogis la revolucion, tial post la falo li disidis al Kanado, kie jam li ne estis aktoro, eĉ simpla helplaboristo. Fine li sinmortis.

## Elektitaj teatraj roloj 
* William Shakespeare:
** Hamleto - Claudius
** Somermeznokta sonĝo - Balga
* Géza Gárdonyi: *A bor* - Matyi

## Elektitaj kinaj filmaj roloj 
* ‘‘Café Moszkva’‘ (1935) - soldato
* ‘‘Tiszavirág’‘ (1939) - fiŝisto (vidu la foton!)
* ‘‘Zörgetnek az ablakon’‘ (1944)
* ‘‘Felszabadult föld’‘ (1950) - pastro
* Karuselo (filmo) (1955-1956)

## Fontoj 
* hungarlingva biografio
* hungarlingva biografio kun foto

Kategorio:Hungaraj aktoroj
Kategorio:Hungaraj klaŭnoj
Kategorio:Hungardevenaj kanadanoj
Kategorio:Hungaraj rifuĝintoj en 1956
Bekabado

**Bekabado** uzbeke **Бекобод** [Bekabad], ruse **Бекабад** [Bekabad] estas urbo en orienta Uzbekio, en la Provinco Taŝkento. En la loknomo *abad* signifas: urbego. Ĝis 1964 la grandurbo estis konata kiel **Begovat**. 
eta|Maŭzoleo en Bekabado
eta|Preĝejo en Bekabado 
 
## Bazaj informoj 
* Areo: &nbsp;km²
* Supermara alteco: 373 m
* Loĝantaro: 101,292 (2014)  
* Horzono: UTC+5 (somera tempo ne estas)
* Telefonkodo: +998 9091
* Poŝtkodoj: 110500
* Aŭtokodo: 
* 

## Geografio 
eta|maldekstre|Interno de preĝejo en Bekabado
Bekabado situas sur montetaro laŭ ambaŭ benkoj de rivero Sirdarjo proksime de la landlimo de Taĝikio. Kokando troviĝas 24, Margilan 47, Fergano 55, Namangano 58, Andiĝono 98, Angren 99, Ĉirĉik 166, Taŝkento 181, Ĝizaĥo 290, Samarkando 376, Navojo 497, Karŝio 501, Termezo 507, Buĥaro 583, Urgenĉo 891, Nukus 985 kilometrojn. 

## Historio 
Bekabado estis origine produktejo pri cementoj. Inter 1942-1944 ankaŭ ŝtalofabriko estis konstruita. Iom poste ankaŭ akvoenergia centralo konstruiĝis proksime, kiu donis ankaŭ irigaciakvojn. Bekabado ricevis urban statuson en 1945.

## Ekonomio 
Bekabado restas grava industria urbo en la sendependa Uzbekio. Krom la menciitaj ekzistas ankaŭ brikofabriko, nutraĵindustrio kaj oni okupiĝas ankaŭ pri kotonoj.
 
## Eduko 
Bekabado estas hejmo de medicina instituto kaj faklernejo. Ekzistas ankaŭ 17 mezlernejoj, du muziklernejoj.

## Klimato 
Bekabado situas en kontinenta klimato kun malvarmaj vintroj kaj varmaj someroj. La jara precipitaĵo estas averaĝe 441 mm, en ĉiuj monatoj pluvas aŭ neĝas, sed inter novembro-marto foje frostas, tamen inter majo-septembro iomete pluvas pli. 
La temperaturo atingas 30 gradojn.

## Fontoj 
* WikiTrans
* mapo, distancoj 
* https://www.britannica.com/place/Bekabad 

Kategorio:Urboj de Uzbekio
Imre Jeney

**Imre Jeney** [jenei], laŭ hungarlingve kutima nomordo **Jeney Imre** estis hungara reĝisoro, scenaristo. Lia familia nomvarianto estis *Jenei*.

Imre Jeney http://www.imdb.com/name/nm0420724/ naskiĝis la  en Hungara reĝlando en Nagyernye (nuntempa Ernei en Rumanio), li mortis en 1996 en Budapeŝto (Hungario).

## Biografio 
Imre Jeney frekventis hungaran kalvinanan kolegion en Târgu Mureș (jam en Rumanio), poste li studis arkitekton en Teknikuniversitato József de Budapeŝto. En 1931 li eklaboris kiel librotenisto en Budapeŝto. Post 4 jaroj li aliĝis al teknika trupo de Nacia Teatro (Budapeŝto), ekde 1938 al la hungara filma produktejo. Post kelkaj jaroj li estis vicreĝisoro, scenaristo, plej ofte li laboris kune kun István Békeffi. Post falo de la  Hungara revolucio de 1956 li disidis kaj li vivis laŭvice en Vieno, Madrido, Zuriko, Ascona (1962), Munkeno (1968) kiel filmisto. Li hejmenvenis en 1972.

## Liaj scenarlibroj 
* *Férjet keresek* (1940)
* *Balkezes Angyal* (1941)
* *Egy asszony elindul* (1956)
* *Mese a 12 találatról* (1957) 

## Elektitaj filmaj reĝisoraĵoj (kiel asistanto) 
* *Semmelweis* (1940)
* *Fráter Loránt* (1942)
* *Fiu vagy lány* (1944)

## Elektitaj filmaj reĝisoraĵoj 
* *Négylovas hintó* (1942, debuta reĝisoraĵo)
* *És a vakok látnak* (1943, la fimo apartenas al plej signifaj hungaraj filmoj)
* *Gyarmat a föld alatt* (1952, kunreĝisoro)
 
## Fontoj 
* hungarlingva biografio

Kategorio:Hungaraj reĝisoroj
Kategorio:Hungaraj scenaristoj
Kategorio:Budapeŝtanoj
Bikás park (metrostacio)

La **Bikás park** (=taŭra parko) estas moderna metrostacio en Budapeŝto. La nomo venis de la samnoma parko, kie la stacio situas. La loko tamen estas trafiknodo, kie 2 gravaj vojoj krucas unu la alian, krome tie etendiĝas kultura, komercaj kaj servaj servoj.
eta|maldekstre|La taŭroj en mezo de la parko

## Historio 
Konstruado de la 4-a metrolinio okazis inter 2006–2013 kune kun interrompoj pro politikaĵoj. Tiu stacio estis preta en 2013.

En tiu ĉi metrolinio dekomence vagonoj de Alstom trafikas.

## Priskribo de la stacio 
La vitra domo - donanta sunajn lumojn al la kajo - situas en herbejo de la parko. Enirante oni vidas malgrandan subirejon, kiu nepre estas pligrandigenda. 4 rulŝtuparoj liveras la pasaĝerojn al/el la kajo. Por la handikapuloj 2 liftoj funkcias. La trakoj troviĝas en profundo 14,6 m. Apud la trakoj la peronoj longas 80 m.

## Kontaktoj 
Bikás park havas kontaktojn al enurbaj kaj kelkaj interurbaj aŭtobusoj. Proksime multe da deketaĝaj loĝdomoj troviĝas.

## Vidu ankaŭ 
* Metroo de Budapeŝto
* Metrostacioj de Budapeŝto

## Fontoj 
* http://www.metro4.hu/hu/a-4-es-metro-nyomvonala/az-allomasok-bemutatasa/bikas-park
* http://www.szeretlekmagyarorszag.hu/nyilt-nap-a-4-es-metroban/

## Fotoj 

Budapest, metró 4, Bikás park, 2.jpg|La kajo
Budapest Metro 4 Bikas park station.jpg|4 rulŝtuparoj

Kategorio:Metrostacioj de Budapeŝto
Kategorio:Metrostacioj malfermitaj en 2014
Kategorio:2014 en Hungario
29476 Kvíčala

'*29476 *Kvíčala'''* estas tre malgranda tre hela asteroido de la asteroida zono malkovrita la  de la ĉeĥa astronomo Petr Pravec elde la Observatorio de Ondřejov (Prago-oriento, Ĉeĥio).

## Nomo 
Ĝi estis nomita en memoro de la ĉeĥa juristo kaj amatora astronomo *Jan Kvíčala'' (1913–1972), bona observinto de  kaj meteoroj, kunaŭtoro de gnomona atlaso de meteoraj observoj. Li ricevis la Premion František Nušl de la Ĉeĥa Astronomia Societo en 1940.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Petr Pravec
Kategorio:Astronomiaj objektoj malkovritaj en 1997
Paul Simon

**Paul Frederic SIMON** (Newark (Nov-Ĵerzejo)), 13-an de oktobro 1941) estas usona kantisto kaj kantverkisto. Ekde 1964 ĝis 1970 li estis la duono de la duopo Simon & Garfunkel kaj ekde 1970 soloa artisto, krom incidentaj rekuniĝoj kun Art Garfunkel. Simon havis diversajn furorkantojn, inter kiuj **Late in the evening** (Malfrue en la vespero) kaj **Fifty ways to leave your lover** (Kvindek manieroj por forlasi vian amant(in)on). Simon faris ĝis inkluzive 2016 dektri solo-albumojn, la plej konata estas la kun Sud-Afrikaj muzikistoj farita albumo Graceland el 1986, sur kiu ankaŭ troviĝas la furorkanto **You can call me Al** (Vi povas nomi min Al).

[eta|maldekstra|Paul Simon dum koncerto en la [9:30 Club je la 27-a de majo 2011]]

## Referencoj 
## Eksteraj ligiloj 
* Oficiala retejo

Kategorio:Usonaj kantistoj
Kategorio:Usonaj muzikistoj
Kategorio:Usonaj gitaristoj
Kategorio:Usonaj kantverkistoj
Kategorio:Usonaj komponistoj
Kategorio:Grammy-laŭreatoj
Kategorio:Judaj kantistoj
Mélanie Doutey

**Mélanie Doutey** (naskiĝis  en Parizo) estas Franca aktorino.

## Vivo kaj kariero 
Ŝi estas filino de la kinisto Alain Doutey kaj aktorino Arielle Séménoff. Ŝi aperis en filmoj *La Fleur du Mal* de Claude Chabrol kaj *El Lobo*, La vera rakonto de talpo ene de eŭska sendependisma grupo ETA. Ŝi ankaŭ aperis kiel kameo en muzikfilmo *En Apesanteur* de kantisto Calogero.

En 2006, ŝi estis nomumita al Premio César por la plej promesplena aktorino pro ŝia aktorado en *Il ne faut jurer de rien!*, kina adapto de teatraĵo de Alfred de Musset.

Ŝia sceno kun Jean Dujardin kaj Jérôme Le Banner, reĝisorita de Jan Kounen estis eltondita el la fina versio de *Les Infidèles* (filmo de 2011), sed poste aperis en iuj DVD-versioj.

De 2002 ĝis 2013, Mélanie Doutey havis rilaton kun aktoro Gilles Lellouche. Ili havas filinon nomitan Ava, naskiĝitan la .

## Filmaro 
* 1998: *Les Gens qui s’aiment* de Jean-Charles Tacchella : La admirantino
* 1999: *Mystery Troll, un amour enchanté* de Éric Atlan: Amikino de Blanche
* 2000: *Le Frère du guerrier* de Pierre Jolivet: Guillemette
* 2001: *Leïla* de Gabriel Axel: Leïla
* 2002: *La Fleur du mal* de Claude Chabrol: Michèle Charpin-Vasseur
* 2003: *Narco* de Tristan Aurouet kaj Gilles Lellouche: Knabino "moitié des choses"
* 2004: *Il ne faut jurer de rien !* de Éric Civanyan: Cécile
* 2004: *El Lobo* de Miguel Courtois: Amaia
* 2005: *Président* de Lionel Delplanque: Nahema
* 2006: ''On va s'aimer* de Ivan Calberac: Camille
* 2006: *Fair Play* de Lionel Bailliu: Béatrice
* 2007: *Ma place au soleil* de Éric de Montalier: Véronique
* 2007: *Ce soir je dors chez toi* de Olivier Baroux: Laëtitia
* 2009: *Le Bal des actrices* de Maïwenn: Ŝi mem
* 2009: *Rien de personnel* de Mathias Gokalp: Natacha Gauthier-Stevens
* 2009: *RTT* de Frédéric Berthe: Émilie
* 2010: *Une petite zone de turbulences* de Alfred Lot: Cathie Muret
* 2011: *Les Infidèles* parto *Ultimate Fucking* de Jan Kounen: Sandra
* 2012: *Aux yeux de tous* de Cédric Jimenez kaj Arnaud Duprey: Nora
* 2013: *Post partum* de Delphine Noels: Luce
* 2014: *Jamais le premier soir* de Mélissa Drigeard: Louise
* 2014: *La French* de Cédric Jimenez: Christiane Zampa
* 2015: *Entre amis* de Olivier Baroux: Daphnée
* 2018: *Le Grand Bain* de Gilles Lellouche
* 2018: *Paradise Beach'' de Olivier Marchal

## Referencoj 
## Eksteraj ligiloj 
* Mélanie Doutey en IMDb
* Mélanie Doutey Web 

Kategorio:Francaj aktoroj
Kategorio:Naskiĝintoj en Parizo